Karl Huuk

Karl Ferdinand Huuk (10. aprill 1901 Tallinn – 30. aprill 1968 Darby, Pennsylvania, Ameerika Ühendriigid) oli eesti kergejõustiklane (keskmaajooksja).Vaba Eesti Sõna – Free Estonian Word, 9. mai 1968

Ta lõpetas Tallinna Reaalkooli 1920. aastal. Kooliõpilasena võttis ta osa Vabadussõjast, hiljem töötas Tallinnas Lutheri vabriku vineeriosakonna peameistrina.Vaba Eestlane – Free Estonian, 25. mai 1968

Aastatel 1924 ja 1927 tuli ta Eesti meistriks 800 meetri jooksus. 1924. aastal tuli Eesti meistriks ka 4×400 meetri teatejooksus Tallinna Kalevi meeskonnas. Lisaks võitis erinevatel jooksudistantsidel Eesti meistrivõistlustelt 3 hõbemedalit ja 3 pronksmedalit.Sporditulemused

1944 sügisel läks koos abikaasa Eliisega Saksamaale, viibis Oldenburg-Sandplatzi põgenikelaagris. 1950 oktoobris siirdus edasi Ameerika Ühendriikidesse, elas Pennsylvania osariigis.Rahvusarhiiv. Eestist lahkunud isikute kartoteek (Eesti arhiiv Lakewoodis USA-s)

Viited

Kategooria:Eesti keskmaajooksjad
Kategooria:Vabadussõja veteranid
Kategooria:Tallinna Reaalkooli vilistlased
Kategooria:Eestlased Saksamaal
Kategooria:Eestlased Ameerika Ühendriikides
Kategooria:Sündinud 1901
Kategooria:Surnud 1968